Section.80
Section.80 — ABŞ repçisi Kendrik Lamarın debüt studiya albomu. 2 iyul 2011-ci ildə Top Dawg Entertainment (TDE) tərəfindən buraxılıb. Kendrik albomunu buraxmazdan əvvəl K.Dot adı altında bir neçə miksteyp hazırlamışdı. 2010-cu ildə o, sayca dördüncü "Overly Dedicated" adlı miksteypini çıxarmışdı. Bu buraxılıdan sonra debüt albomu üzərində işləməyə başlayıb. Albom Billboard 200 cərgəsində 113-cü sıraya çatıb. 2014-cü ilin fevralına qədər 130,000 nüsxə satıb. Albom 2017-ci ildə RIAA tərəfindən qızıl sertifikat alıb.